Emin Riza

Profesor Doktor Emin Riza është një ndër emrat më të shquar të restauruesve shqiptarë dhe një nga studiuesit më të mirë në fushën e ndërtimeve të vjetra.

Iniciator dhe pjesë e grupit të punës të ligjit "Për trashgiminë kulturore" dhe një nga iniciatorët e këtij ligji në Kosovë. Kryesues i grupit të punës që bënë gati dosjen e UNESKO-s për Gjirokastrën dhe tashmë është pjesë e grupit që po përgatit këtë dosje për Beratin. Ai është arkitekt, inxhinier, njohës i mirë i monumenteve kulturore në Shqipëri dhe autor i një sërë librash mbi këtë çështje. Një ndër librat më të fundit të profesor Rizës është ai për "Banesat qytetare kosovare", një libër në bashkëpunim me Njazi Halitin i cili vërtetonte vazhdueshmërinë e shqiptarëve në Kosovë dhe faktin se ata ishin autoktonë aty. Profesor Riza është djali i Selman Rizës njërit prej gjuhëtarëve dhe alabanologëve më të njohur, ai vetë ia ka kushtuar gjithë jetën dokumentimit dhe mbrojtjes së pasurive kulturore shqiptare, duke qenë prej kohësh një nga figurat kyçe në Këshillin Kombëtar të Restaurimit. Ai gjithashtu ka qenë deputet i Parlamentit Shqiptar për Partinë Demokratike. Familja Riza është me origjinë nga Gjakova, ndërsa vetë profesori ka lindur në Korçë.

 Tituj të veprave 
 Qyteti – Muze i Gjirokastrës - 1980
 Qyteti dhe banesa qytetare shqiptare shek. XV-XIX - 2009
 Arkitekt Qemal Butka - 2010

Kategoria:Deputetë të Kuvendit të Shqipërisë
Kategoria:Njerëz që jetojnë
Kategoria:Politikanët e Partisë Demokratike të Shqipërisë
Kategoria:Shqiptarë me prejardhje kosovare
Kategoria:Profesorë shqiptarë
Kategoria:Inxhinierë shqiptarë
Kategoria:Biografi shqiptare
Kategoria:Arkitektë shqiptarë
Kategoria:Njerëz nga Korça